Kvantifikácia nákladov na realizáciu opatrení zameraných na ochranu  Slovenskej republiky  pred zavlečením  BSE pre rok 2001

	Transmisívne spongiformné encefalopatie / TSE/ je skupina prenosných ochorení, z ktorých ako prvé bolo popísané ochorenie oviec – scrapie, pred viac ako 250 rokmi. Odvtedy sa TSE diagnostikuje u veľkého počtu zvierat. Bovinná spongioformná encefalopatia /BSE/ bola prvý raz popísaná vo Veľkej Británií v novembri 1986. Vo vedeckých kruhoch sveta existuje niekoľko názorov na pôvodcu tohto ochorenia. Už prvotné poznatky o prenose hovorili v neprospech nedostatočne tepelne spracovanej mäsokostnej múčky z infikovaných zvierat. Najviac názorov sa prikláňa  k priónovej teórii, to znamená, že ochorenie spôsobuje nebezpečný prión – glykoproteín, ktorý je toho času uznaný ako infekčný činiteľ.

	Štyri roky po vzniku BSE vo Veľkej Británii prestalo byť toto ochorenie iba jej problémom. Z krajín EÚ výskyt tohoto onemocnenia nebol zatiaľ potvrdený len v Fínsku, Švédsku  a  Rakúsku. V  spojenom  kráľovstve  za obdobie rokov 1986 – 2001 sa vyskytlo 180 600 prípadov, v Portugalsku 522, vo Francúzsku 271, v Nemecku 35, v Belgicku 22, v Španielsku 47, v Holandsku 15, v Dánsku 3, v Taliansku 1, v Luxembursku 1, vo Švajčiarsku 367, v Lichtenštajnsku 2 a podľa potvrdenia laboratória pre vyšetrovanie BSE v Tubingene aj v Českej republike 1 prípad. Výskyt bol zaznamenaný aj v iných štátoch sveta, napr. v Kanade ale len u dovezeného dobytka. Z uvedenej bilancie a charakteru ochorenia TSE, vrátane nového variantu Creutzfeld Jacobovej choroby aj u ľudí, je nevyhnutne potrebné klásť dôraz na širokú škálu opatrení od prvovýroby až po stôl spotrebiteľa. 

V Slovenskej republike v záujme zabrániť zavlečeniu a rozšíreniu BSE, rešpektujeme všetky nariadenia EÚ týkajúce sa prevencie v plnom rozsahu. Všetky vykonané opatrenia Štátnou veterinárnou správou SR a Ústredným kontrolným a skúšobným ústavom poľnohospodárskym, sledujú ochranu nášho územia a ochranu obyvateľstva pred touto nebezpečnou  chorobou . 

Európska komisia zaradila jednotlivé štáty podľa výskytu, alebo možného rizika do štyroch kategórií. Slovenská republika aj napriek protestu proti tomuto zatriedeniu bola zaradené do kategórie III. – ako štát predbežne bez BSE. Dôvodom tohto zaradenia bol dovoz hovädzieho dobytka zo štátov, kde bol následne potvrdený výskyt BSE a aj z dôvodu realizovaných dovozov krmív živočíšneho pôvodu.. Európska komisia nezohľadnila argumentáciu Slovenska, že u nás vo výžive hovädzieho dobytka skrmovanie mäsokostných múčok a kafilerických tukov, nebolo nikdy povolené. Z tohto zaradenia Slovenskej republiky do tretej kategórie, okrem radu iných opatrení, vyplynula povinnosť vykonávať monitoring zvierat nad 30 mesiacov veku / monitoring a počet vyšetrení v prílohe /.
Vykonávanie monitoringu je jedným zo základných krokov, ktorý robíme proti nebezpečenstvu potenciálneho preniknutia priónov do potravinového reťazca. Každý kus dobytka nad 30 mesiacov veku musí byť otestovaný na BSE a mäso na konzum nesmie byť uvoľnené skôr, ako je potvrdený výsledok. Ministerstvo pôdohospodárstva SR prostredníctvom Štátnej veterinárnej správy SR prijalo osobitné opatrenia v asanácii územia, vrátane zákazu spracovania kádaverov na výživu zvierat. Potrebu finančných zdrojov na riešenie tejto mimoriadnej zverozdravotnej situácie najviac ovplyvňujú náklady na oddeľovanie špecifikovaného rizikového materiálu / ŠRM /, jeho spracovanie a zneškodnenie.

Značné problémy pri organizácii asanácie živočíšnych odpadov v SR a uplatňovaní súčasných požiadaviek na realizáciu osobitných opatrení, sa vyskytli v činnosti existujúcich sprivatizovaných kafilerických zariadeniach. Aj v tejto oblasti Ministerstvo pôdohospodárstva SR prijalo niekoľko opatrení a prehodnotilo súčasný stav  s tým, že sa pripravuje založenie akciovej spoločnosti so 100 % účasťou štátu s týmto predmetom činnosti. Dôvodom tohto rozhodnutia je zabezpečiť priamy dosah na riadenie kafilérie, čo zabráni súčasnému stavu – to znamená, že sa predíde zdĺhavým a neefektívnym procesom pri zabezpečovaní úloh štátu pri výskyte mimoriadnych veterinárnych opatreniach.

Výskyt BSE vyvolal polemiku medzi obyvateľstvom a obavu z konzumácie hovädzieho mäsa a výrobkov z neho. Ďalším negatívnym prejavom je zásah do trhu z jatočným hovädzím dobytkom, čo značne ovplyvňuje ekonomiku jednak v poľnohospodárskej prvovýrobe tak i u spracovateľov. V Slovenskej republike zatiaľ nemáme dôvod k tomu, aby sa nerealizovala pozitívna kampaň na udržanie spotreby hovädzieho mäsa vo výžive obyvateľstva preto, lebo nepreverené mäso z dobytka nad 30 mesiacov veku sa nedostane do predajní a do spotreby . K dôveryhodnosti obyvateľstva k tejto komodite prispeje aj separácia špecifikovaného rizikového materiálu  na bitúnkoch, jeho likvidácia v kafilerických zariadeniach a v cementárni. Tak ako sme deklarovali pri zaradení Slovenska do III. kategórie, jedna z argumentácií v pozitívnej kampani je zákaz využívania mäsokostných múčok vo výžive hovädzieho dobytka.

                  

Kvantifikácia nákladov podľa organizácií

Organizácia	Kvantifikácia nákladov v mil. Sk	
Štátna veterinárna správa SR-Príloha č.1.	  105,7	
ÚKSUP- Ústredný  kontrolný a skúšobný ústav poľnohospodársky Príloha č.2.	      9,1	
Spracovateľské podniky +D. Streda – školiace pracovisko -Príloha č.3.	  159,2 (odhad)	
Pozitívna kampaň SAMO- Samostatné agrárno-marketingové oddelenie Príloha č.4.	      4,3	
Náklady na kafilerické zariadenie spracujúce ŠRM a ich následne zneškodnenie + datalogery –Príloha č. 7             	        	  226,7 	
Medzisúčet	  505,0	
Štátny fond trhovej regulácie SR - Príloha č.5                                           	    45,0	
Vyčíslenie škôd v prvovýrobe- Príloha č.6                                               	    23,1 	
Súčet príloh č. 5 a 6. (hradené zo ŠFTR SR)	    68,1	
Náklady spolu	(Prílohy 1 –7)				                   	  573,1	

Náklady pre rozpočtové organizácie predstavujú 114,8 mil. Sk.
Z toho predstavujú náklady: prevádzkové – 106,6 mil. Sk
				    investičné – 8,2 mil. Sk

Zostávajúcu časť tvoria náklady  pre hospodárske organizácie a Štátny fond trhovej regulácie SR v celkovej čiastke 458,3 mil. Sk
Z toho predstavujú náklady: prevádzkové – 233,3 mil. Sk
				    investičné – 225,0 mil. Sk

Prílohy nákladov podľa organizácií

Príloha č.1. Náklady laboratórnej diagnostiky  ŠVS SR (Štátnej veterinárnej správy)   

- náklady na vyšetrenie dobytka nad 30 mesiacov -II. polrok               97,5           
(odberové súpravy, histologické vyšetrenie, prionic test)
Náklady na stavebné úpravy laboratórií pre rok 2001                             3,0
-     laboratórne prístroje                                                                           5,2 
Celkové náklady laboratórnej diagnostiky                                           105, 7 mil.  Sk

Náklady na laboratórne vyšetrenia budú závislé od počtu predpísaného monitoringu EÚ u hovädzieho dobytka (vyšetrenie jednej vzorky predstavuje cca 
2 300 Sk)

Príloha č. 2. Náklady pre ÚKSÚP 
(Ústredný  kontrolný a skúšobný ústav poľnohospodársky)

Pre zabezpečenie dôslednej kontroly a rozborov neškodnosti používaných krmív je potrebné posilniť: - mobilnú schopnosť inšpekcie v teréne a to siedmimi autami z toho tri v roku 2001 a štyri v roku 2002. 
Mnohé ochorenia, (vrátane BSE), sa šíria aj niektorými krmivami, z čoho vyplýva nutnosť zaviesť tiež iné metódy kontroly a overenie látok v krmive, ktorých výskyt je v krmive neprípustný.
Z uvedených dôvodov je potrebné dovybaviť laboratória ÚKSÚP-u nasledovnou prístrojovou technikou:

Dovybavenie laboratórií a potreba finančných prostriedkov:
2 ks - vysokoúčinný kvapalinový chromatograf s autosamplerom, 	      5,0	
1 ks - UV/VIS spektrofotometer s PC a softwarom	      0,6	
1 ks - Homogenizátor Stomacher	      0,1	
1 ks- atómový absorbčný spektrometer, s počítačom a softwarom	      2,0	
1 ks - odčítavacie zariadenie s vyhodnocovacím softwarom na mikro-biologické stanovenia, s kamerou, s počítačom a softwarom	     
     0,4 	
3 ks- autá (rok 2001)	     1,0 	
SPOLU	     9 ,1 mil.  Sk	

Príloha č. 3. Kvantifikácia nákladov spracovateľských podnikov. 

Predpokladaný objem produkcie jatočného HD na rok 2001 je 78 778 ton. 
Z 1000 kg živej hmotnosti býkov a kráv, strata na surovine vo finančnom vyjadrení predstavuje 611.5 Sk.
Likvidácia ŠRM (špecifický rizikový odpad)                                         38,9 mil. Sk
D. Streda školiace pracovisko                                                                 0,3 mil. Sk
Spolu    							                  39,2 mil. Sk

Investičné náklady potrebné na bezpečné odstraňovanie 
a zvoz ŠRM - kontajnery, píly, odsávačky                                           120,0 mil. Sk
Náklady  spolu: 							    159,2 mil. Sk					                                  
Príloha č. 4. Pozitívna kampaň (SAMO)
(Samostatné agrárno-marketingové oddelenie)
Povinnosťou rezortu je pravidelne a pravdivo informovať občanov Slovenska o vývoji problému BSE a opatrení na jeho riešenie  doma a v zahraničí a tak zabrániť šíreniu dezinformácií.

Náklady na kampaň public relations                                                        1,5 mil. Sk
Informačná listovka: FAKTY namiesto PANIKY                                    1,5 mil. Sk
Vysielanie v Slovenskej televízii                                                              1,3 mil. Sk
Celkové náklady na podporu informovanosti verejnosti                           4,3 mil. Sk

Príloha č. 5. Štátny fond trhovej regulácie SR

	Dňa 20. 3. 2001 bola v rade fondu prerokovaná situácia na trhu s jatočným hovädzím dobytkom kde boli prijaté opatrenia na riešenie odbytu jatočného hovädzieho dobytka. 
Predseda rady fondu a minister pôdohospodárstva SR vydal dňa 11. 4. 2001 rozhodnutie: č. 1271/2001-100:
- o poskytnutí subvencie na vývoz živých jatočných býkov, s minimálnou živou hmotnosťou nad 400 kg, nakúpených od chovateľov s pridelenou kvótou v termíne od 1. 5. 2001 do 31. 7. 2001. Výška subvencie na jeden kg živej hmotnosti vyvezených živých jatočných býkov je stanovená do 10,- Sk; 
- o poskytnutí dotácie na úhradu časti spracovateľských nákladov na spracovanie nakúpených jatočných býkov v termíne od 17. 4. 2001 do 31. 7. 2001 od chovateľov s pridelenou kvótou, v minimálnej živej hmotnosti u pinzgauského plemena nad 450 kg a u ostatných plemien nad 550 kg. Maximálna výška dotácie na jeden kg živej hmotnosti nakúpených a spracovaných jatočných býkov je stanovená nad 10 Sk. 
Na vývoz a spracovanie jatočných býkov v množstve do 4.500 ton ž. hm. bola z rozpočtu fondu určená čiastka do 45,0 mil. Sk.

Vyššie uvedené objemy prostriedkov v celkovom objeme 45,0 mil. Sk by mali byť kompenzované zo štátneho rozpočtu.
	
Príloha č. 6.Vyčíslenie škôd v prvovýrobe spôsobených BSE za SR v roku 2001 u jatočného HD.

	Škody v prvovýrobe sa prejavili poklesom odbytových cien živej hmotnosti jatočného hovädzieho dobytka. V roku 2000 priemerná cena jatočných býkov sa dosiahla 43,56 Sk, pričom v mesiaci marci 2001 priemerná cena  bola 44,47 Sk. Ceny jatočných býkov výrazne pozitívne ovplyvnil intervenčný nákup a cena v mesiaci apríl a máj 2001 sa dosiahla v 20-tom týždni 45,84 Sk. Výraznejšie straty v cenách sú  zaznamenané u jatočných jalovíc. V roku 2000 kedy priemerná cena bola 36,28 Sk a v mesiaci marci 2001 dosiahla úroveň 35,27 Sk. Týmto vzniká strata výrobcom na 1 kg jatočných jalovíc 1,01 Sk, čo vo finančnom vyjadrení predstavuje stratu 7,0 mil. mil. Sk pri predpokladanom ročnom predaji  6 849 t jatočných jalovíc.
	Rovnako došlo k poklesu cien u jatočných kráv oproti priemernej cene v roku 2000, ktorá bola 28,31 Sk na úroveň 27,79 Sk v roku 2001, čo znamená pokles na každom kg jatočných kráv 0,52 Sk. Pri  ročnom predpoklade nakúpu 30 920 t jatočných kráv, tento pokles vo finančnom vyjadrení predstavuje 16,1 mil. Sk.

Vypočítaná škoda spôsobená poklesom cien HD v roku 2001 je 23,1 mil. Sk, ale očakávame, že sa bude zvyšovať, nakoľko sa predpokladá ďalší pokles cien. 

Príloha č. 7. Náklady na kafilerické zariadenie na spracovanie a zneškodňovanie špecifického rizikového materiálu 
		
V súčasnosti sa odpady živočíšneho pôvodu (ďalej len OŽP) asanujú v piatich podnikoch avšak neškodne sa odstraňujú v troch: v kafilérii Senec a.s., VAS  Mojšová Lúčka a v kafilérii N-ADOVA s.r.o. Nitra. Bývalé kafilérie Lieskovec a Drienov slúžia ako prekladiská OŽP. 

 	Kapacita kafilérií a objemy neškodného odstraňovania OŽP v roku 2000
Kapacita kafilérií	ASPO               Lieskovec	VAS                        Mojšova Lúčka	Kafiléria            Senec	Kafiléria   Drienov	N-ADOVA       Nitra	S	
Denná kapacita v t	-	250	200	-	120	570	
Ročná kapacita v t	-	62 500	50 000	-	30 000	142 500	
OŽP v roku 2000	7 125	31 269	35 240	17 715	17 178	108 527	

Vzhľadom na požiadavky EÚ ako i záujem Slovenska je potrebné neškodne odstraňovať ŠRM a OŽP oddelene s termínom od 01.07.2001. Likvidácia rizikových častí živočíšneho odpadu v spojitosti  so zabránením šírenia BSE a jeho prenosu na obyvateľstvo predpokladá  vymedzenie jednej  kafilérie, ktorá  bude  asanovať a spracovávať len rizikové časti  s ich  následným zneškodnením. 

Dňa 19.3.2001 bola ministrom pôdohospodárstva SR menovaná Komisia na vyhodnotenie ponúk na zriadenie a prevádzkovanie kafilerického zariadenia, ktoré bude určené na spracovanie špecifického rizikového materiálu, kadáverov a odpadov živočíšneho pôvodu zo sanitných bitúnkov na území celej Slovenskej republiky. V zmysle návrhu Komisie pre výber kafilérie na spracovanie ŠRM, kadáverov a odpadov živočíšneho pôvodu zo sanitných bitúnkov, zo dňa 30.5.2001, bola dňom 15.6.2001 N-ADOVA s.r.o Nitra dočasne poverená zvozom, spracovaním  a  neškodným odstránením špecifikovaných rizikových materiálov, kadáverov a odpadov živočíšneho pôvodu zo sanitných bitúnkov z celého územia SR.

Investície sú potrebné do technológie na neškodné odstraňovanie ŠRM, kadáverov a OŽP zo sanitných bitúnkov Slovenska, do dopravnej techniky a do ekologických akcií. 

Investičné náklady (IN)
Dodávka dopravnej techniky
3 ks ťahače ŕ 2,5 mil. Sk/ks	                                                   7,5 mil. Sk
3 ks návesové veľkoobjemové súpravy ŕ 1,5 mil. Sk/ks             4,5 mil. Sk
6 ks nerezový kontajner ŕ 0,5 mil. Sk/ks	                             3,0 mil. Sk
10 ks kafilerických vozidiel AVIA ŕ 1,3 mil. Sk/ks                  13,0 mil. Sk           
10 ks vozidlo s ramenovým nakladačom ŕ 3,0 mil. Sk/ks	    30,0 mil. Sk
Spolu:	                                                                                    58,0 mil. Sk

Datalogery-kontrola teploty a tlaku v kafilériách                        0,5 mil. Sk
Výstavba prekládky ŠRM a OŽP (5x 8 mil. Sk)                       40,0 mil. Sk
Nákup 2 ks ťahače, veľkoobj. súprava 
a kontajnery na odvoz do cementárne			      8,5 mil. Sk
SPOLU:	                                                                      105,0 mil. Sk

ROČNÉ PREVÁDZKOVÉ NÁKLADY (PN)

Prevádzkové náklady (priame náklady na spracovanie  
živoč. odpadu, výrobná a správna réžia, rentabilita 6,5%) 	   122,7 mil. Sk	
Náklady na asanáciu (priamy zvoz ŠRM, kadáverov 
a odpadov sanit. bitúnkov + zvoz z prekladísk)		     60,9 mil. Sk	
Náklady na odvoz spracovaného ŠRM do cementárne                6,0 mil. Sk
Náklady na spaľovanie (11 220 t x 4800 Sk)            	     53,8 mil. Sk	
SPOLU:	                                                                       243,4 mil. Sk

SUMÁR (I+P náklady na rok)                                            348,4 mil. Sk

Ročné náklady spolu predstavujú 348,4 mil. Sk. Pri nabehnutí činnosti kafilérie na spracovanie ŠRM od 1.7.2001 by náklady predstavovali za II. polrok  2001 čiastku  (105 mil. Sk IN +1/2 z 243,4 PN) t.j. 226,7 mil. Sk.

Výška prevádzkových a investičných nákladov, ktoré bude potrebné vynaložiť na realizáciu opatrení v ďalších rokoch bude závislá od vývoja situácie vo výskyte BSE. Vyčíslené prevádzkové náklady pre nasledujúce roky na spracovanie a zneškodnenie ŠRM sú vyčíslené vo výške 243,4 mil. Sk. Celkový objem požadovaných finančných prostriedkov ovplyvnia aj náklady spojené s permanentným vyšetrovaním zvierat na BSE a vývojom domáceho i zahraničného trhu s jatočným hovädzím dobytkom. 
V 23. týždni bol potvrdený výskyt BSE v ČR. V súvislosti s výskytom BSE v susednom štáte kde platia pravidlá colnej únie sme povinní tento stav rešpektovať, čo vyvoláva tlak okrem realizácie ďalších opatrení aj na novú finančnú požiadavku na krytie nákladov. Za podmienky, že v SR sme  povinní vyšetriť všetok hovädzí dobytok nad 30 mesiacov cca 70-75 tis. ks (kravy a plemenní býci), je potrebné ročne horeuvedenými metódami zabezpečiť 161 mil. Sk ročne, preto treba počítať s nákladmi aj pre nasledujúce roky.